
Az édes küzdelem – avagy az ételallergia / ételintolerancia a cukrászatban

Az ételallergiában és ételintoleranciában szenvedő betegek száma az elmúlt évtizedben egyre
nőt, így a különböző allergénmentes ételek és sütemények iránt is nagyobb lett a kereslet. Ez a
megnövekedett kereslet azt eredményezte, hogy a cukrászdák jelentős részének be kellett
vezetnie allergénmentes alternatívákat a kínálatukba, ha nem szerették volna elveszíteni a
potenciális vevőiket.
A kutatásom célkitűzése az allergénmentes cukrászati sütemények vizsgálata a vásárlók és
fogyasztók szemszögéből, valamint a gyártói oldalról is egyaránt.
A célkitűzésemet a következő kérdések megválaszolásával kívántam elérni:
1. Mennyire hatékonyak az ételintoleranciával és allergiával kapcsolatos információk
elérhetősége és megosztása a cukrászdákban? (fogyasztói és gyártói nézőpont
egyaránt)
2. Milyen trendek vannak az ételintoleranciával és allergiával kapcsolatban a
cukrásziparban, és hogyan alakul ezeknek a trendeknek a jövője?
3. Milyen különbségeket tapasztalnak a fogyasztók a mentes és hagyományos
cukrászdákban kínált édességek ízvilágában és minőségében?
4. A cukrászdák figyelembe veszik a vásárlói visszajelzésekkel a ,,mentes kínálatot”
tekintve? Felhasználják fejlesztésre azt?
5. Milyen cukrászdába járási tendencia figyelhető meg az ételallergiában/
ételintoleranciában szenvedő betegek és az ,,egészséges” emberek között?
A primer kutatásom alapja a fogyasztók és a gyártók által kitöltött kérdőíves felmérés
adatainak feldolgozása volt. Microsoft Excel program segítségével végeztem el az
adatelemzést. Kutatásom eredménye alapján dupla annyian fogyasztanak allergénmentes
süteményeket, mint akiknek allergiájuk/ intoleranciájuk miatt nem lehetne. Ezenkívül
megvizsgáltam a cukrászsüteménnyel kapcsolatos preferenciákat, allergénmentes
sütemények előállítását, a keresztszennyezést és a nem előre csomagolt sütemények
allergénjelölését is.



